CELEX: 32011D0266
Language: et
Date: 2011-05-02 00:00:00
Title: 2011/266/EL: Komisjoni rakendusotsus, 2. mai 2011 , millega tunnistatakse põhimõtteliselt täielikuks toimikud, mis on esitatud üksikasjaliku läbivaatuse jaoks seoses beeta-tsüpermetriini, eugenooli, geraniooli ja tümooli võimaliku kandmisega nõukogu direktiivi 91/414/EMÜ I lisasse (teatavaks tehtud numbri K(2011) 2776 all)  EMPs kohaldatav tekst

4.5.2011   
            
            
               ET
            
            
               Euroopa Liidu Teataja
            
            
               L 114/3
            
         KOMISJONI RAKENDUSOTSUS,
   2. mai 2011,
   millega tunnistatakse põhimõtteliselt täielikuks toimikud, mis on esitatud üksikasjaliku läbivaatuse jaoks seoses beeta-tsüpermetriini, eugenooli, geraniooli ja tümooli võimaliku kandmisega nõukogu direktiivi 91/414/EMÜ I lisasse
   (teatavaks tehtud numbri K(2011) 2776 all)
   (EMPs kohaldatav tekst)
   (2011/266/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
   ning arvestades järgmist:
   
               (1)
            
            
               Direktiiviga 91/414/EMÜ on ette nähtud Euroopa Liidus taimekaitsevahendites kasutamiseks lubatud toimeainete loetelu täiendamine.
            
         
               (2)
            
            
               Cerexagri SAS esitas 13. novembril 2009 Ühendkuningriigi ametiasutustele toimiku toimeaine beeta-tsüpermetriini kohta koos taotlusega lisada see direktiivi 91/414/EMÜ I lisasse.
            
         
               (3)
            
            
               Eden Research plc esitas 7. märtsil 2008 Ühendkuningriigi ametiasutustele toimikud toimeainete eugenooli, geraniooli ja tümooli kohta koos taotlusega lisada need direktiivi 91/414/EMÜ I lisasse.
            
         
               (4)
            
            
               Ühendkuningriigi ametiasutused on teatanud komisjonile, et esialgse läbivaatuse põhjal vastavad asjaomaste toimeainete toimikud direktiivi 91/414/EMÜ II lisas sätestatud andme- ja teabealastele nõuetele. Samuti näib, et esitatud toimikud vastavad direktiivi 91/414/EMÜ III lisas sätestatud andme- ja teabealastele nõuetele ühe asjaomaseid toimeaineid sisaldava taimekaitsevahendi puhul. Taotlejad edastasid seejärel vastavalt direktiivi 91/414/EMÜ artikli 6 lõikele 2 asjaomased toimikud komisjonile ja teistele liikmesriikidele, samuti toiduahela ja loomatervishoiu alalisele komiteele.
            
         
               (5)
            
            
               Käesoleva otsusega tuleks liidu tasandil ametlikult kinnitada, et kõnealuseid toimikuid peetakse põhimõtteliselt vastavaks direktiivi 91/414/EMÜ II lisas sätestatud andme- ja teabealastele nõuetele ja vähemalt üht asjaomast toimeainet sisaldava taimekaitsevahendi puhul selle direktiivi III lisas sätestatud andme- ja teabealastele nõuetele.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas nimetatud toimeaineid käsitlevad toimikud, mis on komisjonile ja liikmesriikidele esitatud kõnealuste ainete kandmiseks direktiivi 91/414/EMÜ I lisasse, vastavad põhimõtteliselt selle direktiivi II lisas sätestatud andme- ja teabealastele nõuetele.
   Samuti vastavad kõnealused toimikud direktiivi 91/414/EMÜ III lisas sätestatud andme- ja teabealastele nõuetele ühe asjaomast toimeainet sisaldava taimekaitsevahendi puhul, võttes arvesse kavandatud kasutusviisi.
   Artikkel 2
   Referentliikmesriik jätkab artiklis 1 osutatud toimikute üksikasjalikku läbivaatamist ning esitab nende läbivaatuse tulemused ning soovitused artiklis 1 osutatud toimeainete direktiivi 91/414/EMÜ I lisasse kandmise või kandmata jätmise kohta, samuti sellega seotud tingimused komisjonile niipea kui võimalik ja hiljemalt 31. maiks 2012.
   Artikkel 3
   Käesolev otsus on adresseeritud liikmesriikidele.
   
      Brüssel, 2. mai 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      LISA
      
         KÄESOLEVAS OTSUSES KÄSITLETUD TOIMEAINED
      
      
                  Üldnimetus, CIPACi identifitseerimisnumber
               
               
                  Taotluse esitaja
               
               
                  Kohaldamise tähtaeg
               
               
                  Referentliikmesriik
               
            
                  Beeta-tsüpermetriin
                  CIPACi nr: 632
               
               
                  Cerexagri SAS
               
               
                  13. november 2009
               
               
                  UK
               
            
                  Eugenool
                  CIPACi nr: (ei ole kehtestatud)
               
               
                  Eden Research plc
               
               
                  7. märts 2008
               
               
                  UK
               
            
                  Geraniool
                  CIPACi nr: (ei ole kehtestatud)
               
               
                  Eden Research plc
               
               
                  7. märts 2008
               
               
                  UK
               
            
                  Tümool
                  CIPACi nr: (ei ole kehtestatud)
               
               
                  Eden Research plc
               
               
                  7. märts 2008
               
               
                  UK